|  |
| --- |
|  **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՇԻՆՈՒԹՅԱՆ, ՏԵԽՆԻԿԱԿԱՆ ԵՎ ՀՐԴԵՀԱՅԻՆ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ****ՂԵԿԱՎԱՐ** |

**Ո Ր Ո Շ ՈՒ Մ Տ(14)200106**

**Վարչական տույժ նշանակելու մասին**

**ք. Երևան «8» հունվարի 2021թ․**

Ես` Հայաստանի Հանրապետության քաղաքաշինության, տեխնիկական և հրդեհային անվտանգության տեսչական մարմնի (այսուհետ՝ Տեսչական մարմին) ղեկավար Գեղամ Շախբազյանս, ուսումնասիրելով քաղաքացի Տիգրան Ջիվանշիրի Հակոբյանի նկատմամբ 2020 թվականի սեպտեմբերի 8-ին կազմված վերահսկողության արդյունքների ամփոփման թիվ Տ(14)200106 արձանագրությունը և վարչական վարույթի վերաբերյալ այլ նյութերը`

**ՊԱՐԶԵՑԻ**

Տեսչական մարմնի Երևանի տարածքային բաժնի տրանսպորտի անվտանգության բաժանմունքի կողմից 08.09.2020 թվականին իրականացվել են վերահսկողական գործառույթներ՝ ՀՀ ընդհանուր օգտագործման պետական ավտոմոբիլային ճանապարհով թույլատրելի առավելագույն զանգվածը գերազանցող ծանրաքաշ և մեկ սռնու վրա ընկնող բեռնվածքը գերազանցող տրանսպորտային միջոցների նկատմամբ, որի արդյունքում կազմվել է վերահսկողության արդյունքների ամփոփման թիվ Տ(14)200106 արձանագրությունը և կշռման թիվ 00367 կտրոնը (կշեռք՝ CZ-40HA, գործարանային համար՝ թիվ 216154B, ՀՀ ԷՆ «Ստանդարտացման և չափագիտության ազգային մարմին» ՓԲ ընկերության ստուգաչափման վկայական՝ թիվ 033979)՝ վարորդ Տիգրան Ջիվանշիրի Հակոբյանի կողմից կատարված վարչական իրավախախտման փաստի վերաբերյալ, այն է՝ Մ2 Երևան-Երասխ-Գորիս-Մեղրի-Իրանի սահման ավտոմոբիլային ճանապարհի 13 կմ հատվածում «KAMAZ» մակնիշի 34FS668 հաշվառման համարանիշի տրանսպորտային միջոցով (սեփականատեր՝ Լիլիա Արամի Ստեփանյան) երթևեկել է թույլատրելի առավելագույն զանգվածը գերազանցող ծանրաքաշ տրանսպորտային միջոցով, այսինքն՝ խախտվել է «Ավտոմոբիլային ճանապարհների մասին» ՀՀ օրենքի 10-րդ հոդվածի 6-րդ մասի է) ենթակետի պահանջը՝ թույլ տալով Վարչական իրավախախտումների վերաբերյալ Հայաստանի Հանրապետության օրենսգրքի 150․3-րդ հոդվածի 1-ին մասով նախատեսված իրավախախտումը, այն է` Հայաստանի Հանրապետության ընդհանուր օգտագործման պետական ավտոմոբիլային ճանապարհներով թույլատրելի առավելագույն զանգվածը գերազանցող ծանրաքաշ և (կամ) մեկ սռնու վրա ընկնող բեռնվածքը գերազանցող տրանսպորտային միջոցներով երթևեկելը:

ՀՀ կառավարության՝ 2020 թվականի սեպտեմբերի 27-ի թիվ 1586-Ն որոշմամբ Հայաստանի Հանրապետությունում հայտարարվել է ռազմական դրություն։ Դրա հիման վրա Տեսչական մարմնի ղեկավարի 28.09.2020 թվականի թիվ 2/06 որոշմամբ Տեսչական մարմնի կողմից հարուցված և չավարտված բոլոր վարչական վարույթները կասեցվել են։ Տեսչական մարմնի ղեկավարի 25.11.2020 թվականի թիվ 3/06 որոշմամբ Տեսչական մարմնի կողմից հարուցված և չավարտված բոլոր վարչական վարույթները վերսկսվել են։

Վերոնշյալ իրավախախտման վերաբերյալ գործի քննությունը նշանակվել է 2020թ. դեկտեմբերի 22-ին ժամը 10:30-ին, պատշաճ ծանուցված լինելու վերաբերյալ հավաստում չունենալու պատճառով վարչական գործի քննությունը վերանշանակվել է 2021թ․ հունվարի 8-ին ժամը 10:00-ին, (ՀՀ ինտերնետով ծանուցման պաշտոնական կայք թիվ 796320) ինչի վերաբերյալ քաղաքացի Տիգրան Ջիվանշիրի Հակոբյանը պատշաճ ծանուցվել է։ Տիգրան Ջիվանշիրի Հակոբյանը, պատշաճ ծանուցված լինելով գործի քննության տեղի և ժամանակի մասին, չի ներկայացել վարչական իրավախախտման վերաբերյալ գործի քննությանը, չի ներկայացրել միջնորդություն՝ գործի քննությունը հետաձգելու մասին, չի ներկայացրել գրավոր առարկություն:

ՀՀ կառավարության 2006 թվականի հուլիսի 20-ի թիվ 1106-Ն որոշման Հավելված 2-ով (այսուհետ՝ Հավելված) հաստատվել են տրանսպորտային միջոցների թույլատրելի առավելագույն զանգվածը և (կամ) մեկ սռնու վրա ընկնող բեռնվածքը, ինչպես նաև մեծ եզրաչափերի առավելագույն զանգվածները և չափերը։ Համաձայն Հավելվածի 2․3․2 կետի՝ երեք սռնիով մեխանիկական տրանսպորտային միջոցներ առավելագույն բեռնվածությունը հաստատվել է 25 տոննա, եթե տանող սռնու վրա տեղադրված են զույգ անվադողեր և օդաճնշական կամ նմանատիպ այլ կախոց, կամ երբ յուրաքանչյուր տանող սռնու վրա տեղադրված են զույգ անվադողեր՝ 26 տոննա, իսկ յուրաքանչյուր սռնու առավելագույն բեռնվածությունը՝ 9,5 տոննա։

Համաձայն կշռման թիվ 00367 կտրոնի՝ «KAMAZ» մակնիշի 34FS668 հաշվառման համարանիշի տրանսպորտային միջոցի երկու սռնիների վրա առկա է եղել առավելագույն բեռնվածքի գերազանցում՝ 3-րդ սռնու վրա՝ 12110 կգ բեռնվածք, 2-րդ սռնու վրա՝ 11820 կգ բեռնվածք։

 Վերոնշյալ օրենսդրական պահանջների և չափորոշիչների հաշվառմամբ` վարչական վարույթի նյութերի հետազոտումից պարզվել է, որ վարչական վարույթի նյութերում առկա են իրավախախտման փաստը հաստատող բավարար ապացույցներ (2020 թվականի սեպտեմբերի 8-ին կազմված վերահսկողության արդյունքների ամփոփման թիվ Տ(14)200106 արձանագրությունը, թիվ 00367 կշռման կտրոնը, լուսանկարները):

Այսպիսով, վարչական վարույթի ընթացքում հետազոտված ապացույցներով հիմնավորվել է քաղաքացի Տիգրան Ջիվանշիրի Հակոբյանի կողմից կատարված իրավախախտման փաստը:

Վերոգրյալի հիման վրա և ղեկավարվելով Վարչական իրավախախտումների վերաբերյալ Հայաստանի Հանրապետության օրենսգրքի 24413-րդ հոդվածով, 281-րդ հոդվածով, 282-րդ հոդվածի 1-ին կետով՝

**ՈՐՈՇԵՑԻ**

Տիգրան Ջիվանշիրի Հակոբյանին Վարչական իրավախախտումների վերաբերյալ Հայաստանի Հանրապետության օրենսգրքի 150․3-րդ հոդվածի 1-ին մասի հատկանիշներով ենթարկել վարչական պատասխանատվության և նրա նկատմամբ նշանակել վարչական տույժ՝ տուգանք 200․000 (երկու հարյուր հազար) ՀՀ դրամ գումարի չափով:

**Ծանոթություն․**

Սույն որոշումը կարող է բողոքարկվել այն սահմանված կարգով հանձնելու (հանձնված համարվելու) օրվանից հետո՝ երեսուն օրվա ընթացքում Տեսչական մարմին կամ ՀՀ վարչական դատարան՝ օրենքով սահմանված կարգով և ժամկետներում:

Տուգանքը պետք է վճարվի տուգանք նշանակելու մասին որոշումը նրան հանձնելու օրվանից ոչ ուշ, քան տասնհինգ օրվա ընթացքում, իսկ այդ որոշումը գանգատարկելու կամ բողոքարկելու դեպքում՝ գանգատը կամ բողոքը առանց բավարարման թողնելու մասին ծանուցման օրվանից ոչ ուշ, քան տասնհինգ օրվա ընթացքում:

Տուգանքի գումարն անհրաժեշտ է վճարել ՀՀ պետական բյուջե՝ Հայաստանի Հանրապետության ֆինանսների նախարարության կենտրոնական գանձապետարանի՝ **900005001517** հաշվեհամարին:

Տուգանքի գումարը վճարելիս անհրաժեշտ է նպատակը դաշտում նշել որոշման համարը։

|  |  |  |
| --- | --- | --- |
|  |  | ***ԳԵՂԱՄ ՇԱԽԲԱԶՅԱՆ*** |